**EGYÜTTMŰKÖDÉSI MEGÁLLAPODÁS**

amely létrejött egyrészről a

**a Mammut Management Korlátolt Felelősségű Társaság** (székhely: 1024 Budapest, Lövőház u. 2-6.; adószám: 26146274-2-41; Cg. 01-09-304362; képviseli: Balla Erna meghatalmazott) mint Szolgáltató (a továbbiakban: **Szolgáltató**),

másrészről a

**Budapest Főváros II. Kerületi Önkormányzat** (székhely: 1024 Budapest, Mechwart liget 1.; ÁHTI azonosító: 745213, adószám: 15735650-2-41; képviseli: Örsi Gergely, polgármester) mint Önkormányzat (a továbbiakban: **Önkormányzat**)

(a továbbiakban együttesen: Felek) között az alulírott napon és helyen, az alábbi feltételekkel:

1. **Előzmények**
2. Budapest II. Kerületében található a Szolgáltató által üzemeltett Mammut Bevásárló- és Szórakoztató Központ, melyben az elmúlt évek során megszaporodtak a halálos kimenetelű öngyilkosságok. Az Önkormányzat több lakossági megkeresést is kapott ezzel kapcsolatban, de tekintettel arra, hogy az érintett ingatlan nem az Önkormányzat tulajdona, így ott nem is jogosult intézkedni. Az esetek megelőzése érdekében az Önkormányzat felvette a kapcsolatot a Szolgáltatóval.
3. A Mammut Bevásárló- és Szórakoztató Központ az esetek elkerülése érdekében szakértői csoportot állított fel, illetve több módosító intézkedést hajtottak végre. Az épület 3. és 4. emelet fokozottan érintett, így ezeken a területeken növelték a járőrözés gyakorisságát, valamint a kamerarendszer beállításánál is ez a terület fokozottan megfigyelt a beavatkozási lehetőség növelésének érdekében.
4. Az Önkormányzat, valamint a Szolgáltató célja, hogy együttműködésük révén az öngyilkosságok megkísérlésének száma a lehető legnagyobb mértékben csökkenjen, illetve segítséget nyújtsanak a rászorulók részére.
5. **Az együttműködés tartalma**
6. A jelen megállapodás I.3. pontjában rögzített cél érdekében a Szolgáltató az általa üzemeltetett bevásárlóközpont területén Mentálhigiénés Segítőpont létrehozását és működtetését kívánja megvalósítani.
7. A Mentálhigiénés Segítőponton tervezetten péntekenként 11:00 és 19:00 között mentálhigiénés tanácsadást és segítő foglalkozásokat fognak biztosítani.
8. A hatékony működés érdekében az Önkormányzat támogatja a Mentálhigiénés Segítőponton prevenciós célú egyéb tanácsadás megvalósítását, kiemelt tekintettel az érzékeny célcsoportok támogatására. Ennek keretében az Önkormányzat vállalja, hogy – előre egyeztetettek szerint – havonta egy alkalommal a Mentálhigiénés Segítőpont teljes nyitvatartási ideje alatt ingyenes jogi és/vagy szociális tanácsadáshoz megfelelő szakképesítéssel rendelkező személy (továbbiakban: **Szakértő**) közreműködését biztosítja a Mentálhigiénés Segítőpont szolgáltatásait igénybe vevők részére.
9. **A megállapodás hatálya**
10. Felek megállapodnak, hogy a jelen megállapodás annak mindkét Fél általi aláírásának napján lép hatályba és határozatlan időtartamra szól.
11. Felek megállapodnak, hogy a jelen megállapodást bármelyik fél 45 napos felmondási idővel a tárgyhónapot követő hónap utolsó napjára szóló rendes felmondás útján megszüntetheti.
12. A jelen megállapodás azonnali hatályú felmondásának van helye, ha a fél a jelen szerződés rendelkezéseit súlyosan megszegi vagy egyébként olyan magatartást tanúsít, amely a másik fél jóhírnevét sérti vagy veszélyezteti.
13. **Kapcsolattartás**
14. Felek a jelen szerződés teljesítése érdekében kölcsönösen kijelölik azokat a személyeket, akik egymással folyamatosan kapcsolatot tartanak:

|  |  |
| --- | --- |
| Szolgáltató részéről | Önkormányzat részéről |
| Radócz Imolatelefon: +36 70 452-5839e-mail: Imola.Radocz@nepirockcastle.com | Gyülvészi András Közösségi Kapcsolatok Igazgatótelefon: +36 20 277 9749e-mail: gyulveszi.andras@masodikkerulet.huSzabó-Bartha Nikolett titkársági koordinátortelefon: +36 30 511-7155e-mail: szabo.bartha.nikolett@masodikkerulet.hu |

1. Felek korlátlanul jogosultak további kapcsolattartókat kijelölni, akik személyéről és elérhetőségeiről egymást értesíteni kötelesek.
2. **Záró rendelkezések**
3. Jelen megállapodás kizárólag írásban, Felek közös megegyezése alapján lehet módosítani. Ilyen esetben a megállapodás módosítással nem érintett részei hatályukban változatlanul fennmaradnak.
4. Amennyiben jelen megállapodás bármely része érvénytelenné válna, vagy a továbbiakban nem alkalmazható, a megállapodás egyéb rendelkezései továbbra is teljes hatállyal bírnak, kivéve, ha az érvénytelen vagy érvénytelenné vált rész nélkül Felek a jelen megállapodást nem kötötték volna meg és az érintett rész megfelelően nem módosítható.
5. Felek kötelezik magukat, hogy a jelen megállapodásban meghatározottak teljesítése során a tudomásukra jutott információt, adatot, dokumentumot időbeli korlátozás nélkül bizalmasan, üzleti titokként kezelik, és azokat kizárólag a jelen megállapodás teljesítése körében használják fel. Felek a tudomásukra jutott információt, adatot, dokumentumot, harmadik személy tudomására, vagy nyilvánosságra nem hozhatják, kivéve ha erre a Feleket jogszabály vagy bíróság, vagy más hatóság jogerős döntése kötelezi. Ezen kitételt kiterjesztően értelmezni nem lehet. Felek jelen pont szerinti kötelezettségéről kötelesek alkalmazottjaikat, megbízottjaikat is tájékoztatni. A titoktartási kötelezettség megsértése súlyos szerződésszegésnek minősül.
6. Felek a jelen megállapodásban vállaltak teljesítése során az információs önrendelkezési jogról és az információszabadságról szóló 2011. évi CXII. törvény (Info tv.), valamint az Európai Parlament és Tanács (EU) 2016/679 (GDPR) Rendelet vonatkozó rendelkezéseivel összhangban köteles eljárni. Erre tekintettel Felek kötelezettséget vállalnak arra, hogy a jelen megállapodás szerint vállalt feladataik végrehajtása, és az adatkezelés teljes folyamata-során biztosítják az adatkezelés jogszerűségét, kizárólag olyan adatok megismerését biztosítja a másik Fél számára, amely adatok megismertetése a másik Fél jelen megállapodásban meghatározott feladatainak teljesítéséhez szükséges és amelyek – a jelen megállapodásban foglalt célok megvalósítása érdekében történő – továbbításához az érintett hozzájárulása rendelkezésre áll.
7. Felek a jelen megállapodással kapcsolatban felmerülő esetleges vitás kérdéseket elsősorban egymás közötti tárgyalások útján kísérelik meg rendezni. Amennyiben a tárgyalások nem vezetnek eredményre, Felek kikötik a polgári perrendtartásról szóló 2016. évi CXXX. törvény szerint hatáskörrel és illetékességgel rendelkező bíróság illetékességét.
8. A jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadóak.
9. Szolgáltató kijelenti, hogy a nemzeti vagyonról szóló 2011. évi CXCVI. tv. szabályai szerint átlátható szervezet, egyben kötelezettséget vállal arra, hogy a jelen nyilatkozatában történő változás esetén haladéktalanul értesíti az Önkormányzatot.

Felek a jelen négy, egymással mindenben megegyező példányban készült megállapodást, melyből 2 (kettő) példány a Szolgáltatót, 2 (kettő) példány az Önkormányzatot illeti meg, együttesen elolvasták, értelmezték, és mint akaratukkal mindenben megegyezőt jóváhagyólag írtál alá.

Budapest, 2023. ………………………. hó …… nap

|  |  |
| --- | --- |
| ……………………………………Budapest Főváros II. Kerületi Önkormányzatképviseletében:Örsi Gergelypolgármester | ……………………………………Mammut Management Korlátolt Felelősségű Társasággalképviseletében:Balla Erna meghatalmazott |